Ժան-Պիեռ Լեո

**Ժան-Պիեռ Լեո** (), ֆրանսիացի դերասան, ում կարիերայի գագաթնակետն է համարվում 1960-1970 թվականները։

## Կենսագրությունը և ստեղծագործական կարիերա
Ծնվել է դերասանուհի Ժակլին Պիեռյոյի (1923 թ․ հունվարի 15 - 2005 թ․ մարտի 10) և սցենարիստ Պիեռ Լեոյի (1909 թ․ մարտի 25 - 1996 թ․ նոյեմբերի 5) ընտանիքում։ Իր առաջին դերը կատարել է «*La Tour, զգուշացի՛ր*» (1958) ֆիլմում։ Երկրորդ դերը, որը միանգամից նրան հայտնություն բերեց, Անտուան Դուանելի կերպարն էր՝ Ֆրանսուա Տրյուֆոյի «*Չորս հարյուր հարված*» (1959) ֆիլմում։ Տրյուֆոյի հետ նրան ծանոթացրել է մայրը՝ Ժակլինը, 1958 թվականին, լսելով այն մասին, որ Տրյուֆոն ֆիլմի գլխավոր դերի համար տղայի է փնտրում։ Լեոն այդ ժամանակ սովորում էր Յոնի՝ Պոնտինի համայնքի մի պանսիոնատում և իր կերպարից՝ ապստամբ, որը ծնողների սառնության պատճառով իրեն նետում է ամեն տեսակի լուրջ խնդիրների մեջ, և նաև այդ տարիքում Տրյուֆոյից՝ նա շատ չէր տարբերվում, այդ պատճառով էլ նրան հաստատեցին Անտուանի դերի համար։

Հաջորդող տարիներին Լեոն առավելապես աշխատում էր ֆրանսիական նոր ալիքի երիտասարդ ռեժիսորների հետ, սակայն առաջին հերթին՝ Ժան-Լյուկ Գոդարի և Տրյուֆոյի։ Տրյուֆոյի մի քանի ֆիլմերում խաղացել է Անտուան Դուանելի կերպարը (կերպարը Տրյուֆոյի ալտեր էգոն էր), դերասանուհի Կլոդ Ժադի հետ, ով մարմնավորում էր Քրիստինայի կերպարը, Տրյուֆոյի այնպիսի ֆիլմերում, ինչպիսիք են՝ «Գողացված համբույրներ», «Ընտանեկան օջախ» և «Անորսալի սեր»։

Իր կարիերայի գագաթնակետերից մեկն էր Յոժա Սկոլիմսկու 1967 թվականին նկարահանված բելգիական «Սկսել» («*Le depart*») ֆիլմում Մարկի կերպարը։ 1966 թվականին Լեոն Բեռլինի կինոփառատոնում արժանացավ մրցանակի «Տղամարդկային, կանացի» ֆիլմում լավագույն տղամարդկային դերի համար։ 2016 թվականին նրան շնորհվել է պատվավոր Ոսկե արմավենու ճյուղ։

Լեոն ամուսնացած է ֆրանսիացի դերասանուհի Բրիջիթ Դյուվիվիեի հետ։

## Ֆիլմագրություն
* «*La Tour, զգուշացի՛ր*» (1958) (La Tour, prends garde!), ռեժ. Ջորջ Լամպեն
* Չորս հարյուր հարված (1959) (Les 400 coups), ռեժ. Ֆ. Տրյուֆո
* Բուլվար(1960) (Boulevard), ռեժ. Ժ.Դյուվիվիե
* Անտուան և Կոլետ (1962) (Antoine et Colette), ռեժ. Ֆ. Տրյուֆո
* Մատա Հարի (1965) (Mata Hari, agent H21)
* Խենթ Պիերո (1965) (Pierrot le fou), ռեժ. Ժ․ Լ․ Գոդար
* Ալֆավիլ (1965) (Alphaville, une étrange aventure de Lemmy Caution), ռեժ. Ժ․ Լ․ Գոդար
* Տղամարդկային, կանացի (1966) (Masculin Féminin), ռեժ. Ժ․ Լ․ Գոդար
* Չինական (1967) (La Chinoise), ռեժ. Ժ․ Լ․ Գոդար
* Ուիք-էնդ (1967) (Week-end), Ռեժ. Ժ․ Լ․ Գոդար
* Գողացված համբույրներ (1968) (Baisers volés), ռեժ. Ֆ. Տրյուֆո
* Կապուտաչյա Ձմեռ Պապը (1969) (Le père Noël a les yeux bleus), ռեժ. Ժ. Էստաշ
* Խոզանոց (1969) (Porcile), ռեժ. Պ. Պ. Պազոլինի
* Ընտանեկան օջախ (1970) (Domicile conjugal), ռեժ. Ֆ. Տրյուֆո
* Out 1 (1971) ռեժ. Ժ. Ռիվետ
* Երկու անգլուհիները և «Մայրցամաքը» (1971) (Les deux anglaises et le continent), ռեժ. Ֆ. Տրյուֆո
* Վերջին տանգոն Փարիզում (1972) (Le dernier Tango a Paris), ռեժ. Բեռնարդո Բերտոլուչի
* Կրկնվող ներկայություն (1972) (Absences répétées)
* Ամերիկական գիշեր (1973) (La nuit américaine), ռեժ. Ֆ. Տրյուֆո
* Մայրիկը և անառակը (1973) (La maman et la putain), ռեժ. Ժ. Էստաշ
* Զգացմունքների կրթություն (հեռուստատեսություն, 1973), ռեժ. Մ. Կրեվեն
* Փախած սեր (1979) (L’Amour en fuite), ռեժ. Ֆ. Տրյուֆո
* Դետեկտիվ (1984) (Détective) ռեժ. Ժ. Լ. Գոդար
* Հոգով և մարմնով (Մարմին և սեփականություն) (1986) (Corps et biens), ռեժ. Բենուա Ժակո - *Մարսել*
* Ոստիկաններ (1987) (Les Keufs)
* 36 աղջիկ (1988) (36 Fillette) ռեժ. Կ. Բրեյա
* Բունկեր «Պալաս հյուրանոց» (1989), (Bunker Palace Hôtel)
* Ես մարդասպան վարձեցի (1990) (I Hired a Contract Killer) ռեժ. Ակի Կաուրիսմակի
* Բոհեմի կյանքը (1992) (La Vie de Bohème) ռեժ. Ակի Կաուրիսմակի
* Իմ տղամարդը (1996) (Mon Homme) ռեժ. Բ. Բլիե
* Իրմա Վեպ (1996) (Irma Vep) ռեժ. Օ. Ասսայաս
* Զվարճանքի համար (1997) (Pour rire!) ռեժ. Լ. Բելտոն
* Ճաշակի հարց (1999) (Une affaire de gout)
* Մարկորելիի գործը (2000) (L’Affaire Marcorelle)
* Պոռնոգրաֆ (2001) (Le Pornographe) ռեժ. Բ. Բոնելլո
* Ժամը քանի՞սն է ձեր մոտ (2001) (What Time Is It There?) ռեժ. Ցայ Մինլյան
* Դեմք (2009) (Visage) ռեժ. Ցայ Մինլյան
* Հավր (2011) (Le Havre) ռեժ. Ակի Կաուրիսմակի
* Կամիլլայի երկակի կյանքը (2012) (Camille redouble)
* Լյուդովիկ XIV-ի մահը (2016) (La mort de Louis XIV) ռեժ. Ա. Սերրա

## Մրցանակներ
* Բեռլին-1966․ Արծաթե արջ լավագույն դերակատարին («Տղամարդկային, կանացի»)
* Սեզար-1988․ Լավագույն երկրորդ պլանի տղամարդու դեր («Ոստիկաններ»)
* Սալոնիկ-1996․ Լավագույն դերասան («Զվարճանքի համար»)
* Սեզար-2000․ Պատվավոր սեզար
* Կաննի-2001․ ՖԻՊՐԵՍՍԻ (Պոռնոգրաֆ) (Բեռնարդ Բոնելլոյի հետ)
* Պատվո լեգեոնի ասպետ (2013)

## Ծանոթագրություններ